Qozonlik erkak dugonasiga 100 ta avtomobil yordamida unga turmushga chiqishni so‘radi

Rossiyaning Qozon shahri fuqarosi Ilya Kislyakov dugonasiga g‘ayrioddiy usulda unga turmushga chiqish taklifini amalga oshirdi. Avtoturargohlardan birida u 100 ta avtomobil yordamida “Menga turmushga chiq!” (“Vixodi za menya!”) yozuvini qildirdi, deb xabar bermoqda “Tatar-inform”.

Noan’anaviy turmushga chiqish taklifi 24-iyulga o‘tar kechasi bo‘lib o‘tgani xabar qilinmoqda. Qayd etilishicha, Ilya Kislyakov bir yarim oy davomida yaqinlari va do‘stlaridan mashina so‘rab murojaat qilgan.
Qiz uning taklifiga rozilik berdi.